Boortsog

Boortsog jew bawïrsaq (Baxkir: бауырһаҡ, Każak: бауырсақ, Kirgiż: боорсок, Mongoljan: боорцог, Russu: баурсак, бавырсак jew bawırsaq, Użbek: bog'irsoq, Taġik: бусроқ, Tork: pişi, bişi, tuzlu lokma, jew halka, Turkmen: pişme) huwa ikel li jikkonsisti minn għaġina moqlija li jinsab fil-kċina tal-Asja Ċentrali, Idel-Ural, Mongolja u Lvant Nofsani. Jinstabu f'forma trijangolari jew sfera. L-għaġina tikkonsisti minn dqiq, ħmira, ħalib, bajd, marġerina, melħ, zokkor, u xaħam. Boortsog Taġik huma sikwiet imżejnin b'disinn ta' xibka b'passatur żgħir fuq l-għaġina qabel ma tiġi moqlija.

Boortsog sikwit jittiekel bħala diżerta biz-zokkor, butir, ġamm, jew għasel. Jistgħu jissejħu xkunvatt jew biskuttini, u peress li huma moqlijin huma simili għal doughnuts. Mongoljani u nies Turkiċi xi kultant ibillu boortsog fit-tè. Fl-Asja Ċentrali, baursaki sikwiet jittieklu flimkien mas-soppa.

Metodu

L-għaġina għal Boortsog hi magħmula minn ingredjenti differenti skond jekk l-għaġina hix sempliċi jew ħelwa u qarquċija. Per eżempju, riċetta Kirgiża tikkonsisti minn parti waħda ta' butir, 7 partijiet ilma mielaħ, u 6 partijiet ħalib, flimkien ma' ħmira u dqiq, waqt li riċetti iktar kumplessi iżidu l-bajd u z-zokkor. L-għaġina tista' ssir ukoll bil-kajmak.

Boortsog huma msajrin billi tqatta' l-għaġina ċċattjata f'biċċiet. Għalkemm ma ssirx fl-Asja Ċentrali, il-biċċiet jistgħu jitgħawġu jew jitgħaqdu fi forom differenti qabel ma jiġu mgħaddsin fiż-żejt u moqlijin. Din il-proċedura hija komuni qalb il-Mongoljani. L-għaġina tinqela sakemm issir kulur kannella dehbi. Xaħam tal-laħam tal-muntun huwa tradizzjonalment użat mill-Mongoljani biex tqawwa t-togħma tal-boortsog, imma ż-żejt veġetali jista' jintuża ukoll.

 Rekords Dinjin 

L-ikbar (179 kg) baursak issajret fl-20 ta' April, 2014 f'Ufa, ir-Russja, u intużaw 25 kg zokkor, 70 kg dqiq, u 50 kg ta' għasel Baxkir biex issir.  Rekord dinji tal-Guinness inksir f'Almaty fis-7 ta' Settembru, 2014 waqt ċelebrazzjoni ta' Jum l-Omm, fejn issajru 856 kilogrammi ta' baursaks f'post wieħed u f'ġurnata waħda. Iċ-ċelebrazzjoni sar f'forma ta' battalja kulinarja bejn timijiet ta' kunjati u kenniet. Seba' timijiet ipparteċipaw fil-kompetizzjoni.

 Gallerija 

Ara wkoll

 Lista ta' varjetajiet ta' doughnuts
 Lista ta' varjetajiet ta' doughnuts moqlijin 
 Lokma
 Youtiao
 Chak-chak
 Lista ta' ħobż magħmul ta' malajr
 Shelpek – forma ta' ħobż ażżmu
 Frybread


Bibliografija

Referenzi

Ħoloq esterni
Riċetta
Riċetta
Riċetta
Kirgiż jaqli boorsoq
My Home - Riċetti mill-kċina Tatar

Category:Doughnuts
Category:Ħobż magħmul ta' malajr
Category:Kċina tal-Altai
Category:Kċina Buryat
Category:Kċina Baxkira
Category:Kċina Kalmyk
Category:Kċina tal-Każakstan
Category:Kċina tal-Khakas
Category:Kċina Kirgiża
Category:Kċina Mongoljana
Category:Kċina Sovjetika
Category:Kċina Taġikka
Category:Kċina Tatar
Category:Kċina Torka
Category:Kċina Tuvana
Category:Kċina Użbeka